16/09/2010 | Administración LocalMunicipal
Camariñas
Anuncio de aprobación de bases reguladoras do proceso de seleción por oposición libre dun funcionario de carreira: policía local do Concello de Camariñas (A Coruña)

Faise público que por Decreto da Alcaldía de data trece de setembro de dous mil dez, aprobáronse as bases para a selección, mediante oposición libre, dunha praza de policía local do Concello de Camariñas, encadrada na Escala de Administración Especial, subescala de servizos especiais, categoría policía local, pertencentes ao grupo C, subgrupo C1, incluída na oferta de emprego público deste Concello para o exercicio 2010 e se procedeu á convocatoria do procedemento.1. É obxecto destas bases regular a selección, mediante o sistema de oposición libre, para a cobertura dunha (1) praza de policía local do Concello de Camariñas (A Coruña), encadrada na escala de Administración Especial, subescala de servizos especiais, categoría policía local, pertencentes ao grupo C, subgrupo C1, consonte co disposto no artigo 76 da Lei 7/2007, do 12 de abril, do Estatuto Básico do empregado Público, en relación coa disposición adicional 2ª do RD 861/86, do 2 de abril, e artigo 24 da Lei 4/2007, do 20 de abril, de coordinación de policías locais.2. O número de prazas convocadas dentro da escala básica da Policía Local, categoría de policía local, é de unha (1). 3. Esta praza está vacante na plantilla do Concello de Camariñas e foi incluída na oferta de emprego público para o exercicio 2010 (DOG Núm.173 de data 08/09/2010 e BOP Núm.168 de data 02/09/2010). 4. A praza terá asignadas as retribucións correspondentes ao subgrupo C1, nivel 15, segundo a dotación do anexo de persoal do orzamentario municipal e da plantilla. O procedemento selectivo será o de oposición libre e desenvolverase de acordo co previsto na Lei 7/2007, do Estatuto Básico do empregado Público, Lei 4/2007, de coordinación de policías locais e o Decreto 243/2008, do 16 de outubro, polo que se desenvolve a anterior, Lei 30/1984, de medidas urxentes para a reforma da función pública, Lei 7/1985 reguladora das bases de réxime local, Real Decreto Lexislativo 781/1986, polo que se aprobou o texto refundido das disposicións legais vixentes en materia de réxime local, Lei 5/1997, de Administración Local de Galicia, Decreto Lexislativo 1/2008 polo que se aproba o Texto Refundido da Lei de Función Pública de Galicia, Regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do Estado, aprobado polo RD 364/95; Regulamento de selección do persoal da Comunidade Autónoma de Galicia, aprobado por Decreto 95/1991; e as normas recollidas nas presentes bases.1. Para ser admitido/a á realización destas probas, os/as aspirantes deberán reunir os seguintes requisitos: a) Posuír nacionalidade española. b) Superar os dezaoito anos de idade e non ter cumpridos os trinta e seis. c) Non ter sido condenado o aspirante por delito doloso, nin estar inhabilitado para o exercicio das funcións públicas, nin separado do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. d) Estar en posesión da titulación esixible para o acceso como funcionario do grupo C1 (título de bachiller ou técnico, ou equivalentes), que se acreditará mediante a presentación do titulo oficial ou copia autenticada deste, e, no seu defecto, xustificante de ter efectuado o depósito para obtelo (no caso de titulacións expedidas por organismos estranxeiros deberá achegarse certificación do Ministerio de Educación e Ciencia en que se faga constar a súa equivalencia coa esixida para o acceso). e) Ser titular dos permisos de conducir das clases A2, B con BTP, comprometéndose o aspirante, mediante declaración, a mantelos vixentes mentres permanezan en situación de servizo activo no Corpo da Policía Local. f) A altura mínima esixida será de 1,65 m. para os aspirantes masculinos e de 1,60 m. para as aspirantes femininas. Este requisito comprobarase inmediatamente antes do comezo do primeiro exercicio. g) Formular compromiso de portar armas e, no seu caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada por escrito. h) Acreditar a aptitude física coa presentación dun certificado médico, estendido en impreso oficial e asinado por colexiado en exercicio, no que se faga constar expresamente que o/a aspirante reúne as condicións físicas e sanitarias necesarias e suficientes para a realización dos exercicios físicos que figuran especificados na correspondente proba da oposición, o que non excluirá as comprobacións posteriores do que reflicta o certificado médico. O certificado se axustará o seguinte modelo: “Don/Dona…… reúne as condicións físicas e sanitarias necesarias e suficientes para a realización das probas de aptitude física esixidas nas Bases reguladoras da provisión en propiedade dunha praza de policía local de Camariñas”. 2. Todos os requisitos anteriores deberanse reunir con referencia ao derradeiro día do prazo de presentación de instancias.3. Aínda que non constitúe un requisito de ingreso, os aspirantes que estean exentos da realización da proba de galego por posesión do CELGA 4 ou equivalente, achegarán coa instancia o documento acreditativo correspondente.1. Os que desexen tomar parte no procedemento selectivo desta praza de funcionario de carreira presentarán solicitude no modelo oficial, que figura no anexo I a estas bases, e que se facilitará nas dependencias municipais. Na solicitude manifestarán que reúnen todos e cada un dos requisitos da presente convocatoria e comprometerase, no caso de obteren a praza, a prestar xuramento ou promesa de conformidade co establecido para o efecto no ordenamento xurídico. (Decreto 701/1979, do 5 de abril). 2. As solicitudes dirixiranse ao señor Alcalde-Presidente da Corporación Municipal, e presentaranse en días hábiles no Rexistro Xeral do Concello (Concello de Camariñas, Praza de Insuela, 57, 15123, Camariñas - A Coruña) en horario de 9:00 a 14:00 horas agás os sábados que será en horario de 11:00 a 13:00 horas, no prazo de vinte días naturais, contados dende o seguinte ao da publicación da convocatoria no Boletín Oficial do Estado.3. As instancias tamén se poderán presentar na forma prevista no art.38, apartados 4 e 5 da Lei 30/1992, do 26 de novembro, de réxime xurídico das administración públicas e do procedemento administrativo común.4. Os dereitos de participación neste proceso, de conformidade co establecido na Ordenanza Fiscal número 18 reguladora da taxa por dereitos de exame, fíxanse na contía de cincuenta e cinco euros (55,00 €) euros, que deberán ingresarse na Tesouraría Municipal ou mediante ingreso na C. C. 2091 0061 16 3110000060 (CaixaGalicia–Camariñas). O xustificante do pagamento de tales dereitos xuntarase á instancia presentada.5. As solicitudes deberán presentarse acompañadas de fotocopia compulsada ou orixinal da seguinte documentación: - Documento nacional de identidade. - Titulación reflectida na base terceira, letra d. - Certificado médico reflectido na base terceira, letra h. - Permisos de conducir reflectidos na base terceira, letra e. - Declaración xurada do compromiso de portar armas e, se é o caso, chegar a empregalas (anexo II). - Carta de pagamento ou xustificante acreditativo do pagamento dos dereitos de exame.1. Rematado o prazo de presentación de solicitudes e mediante resolución da Alcaldía, no prazo máximo dun mes, aprobarase a lista provisional de admitidos e excluídos, que se publicará no B. O. P., no Taboleiro de anuncios do Concello e na páxina web do Concello www.camarinas.net indicándose nome, apelidos, DNI e causa de exclusión, no seu caso. No caso de non existiren aspirantes excluídos poderase elevar a definitiva a listaxe provisional na mesma resolución, indicando a composición do tribunal cualificador e dando inicio ao proceso selectivo. Os aspirantes excluídos, así como os omitidos na relación de admitidos e excluídos, disporán dun prazo de dez (10) días hábiles, contados desde o seguinte á publicación no BOP da resolución, para emendar os defectos que motivasen a súa exclusión ou a súa omisión da listaxe. Os aspirantes que dentro do prazo sinalado non emenden a exclusión ou non alegasen a omisión, xustificando o seu dereito a ser incluídos na relación de admitidos, serán considerados definitivamente excluídos. Transcorrido o prazo de dez días sinalado no punto anterior, o Alcalde ditará resolución na que se aprobará a lista definitiva de aspirantes admitidos e excluídos e se determinará a composición do tribunal cualificador, así como a data, hora e lugar de comezo do procedemento de selección. Resolución que se publicará no BOP e a título informativo, no taboleiro de anuncios do Concello. O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Cando da documentación que se ten que presentar, no caso de superar o procedemento selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da participación neste procedemento. O órgano municipal competente designará ao Tribunal cualificador, respectando en todo caso a Lei 7/2007, de 12 de abril, do Estatuto Básico do Empregado Público, a Lei Orgánica 3/2007, de 22 de marzo, para a igualdade efectiva de mulleres e homes e o RD 896/1991, do 7 de xuño. O Tribunal non poderá constituírse nin actuar sen a asistencia, cando menos, de tres dos seus membros, titulares ou suplentes indistintamente. O secretario/a do Tribunal actuará con voz pero sen voto. As decisións adoptaranse por maioría de votos dos membros presentes, resolvendo en caso de empate o voto de calidade do Presidente. O Tribunal é o órgano facultado para resolver todas as cuestións que se presenten e para adoptar as medidas que sexan necesarias para o mellor desenvolvemento do proceso selectivo e non regulado nestas bases. Tamén poderá dispoñer a incorporación con voz pero sen voto de asesores especialistas. Os membros do Tribunal deberán absterse de formar parte do mesmo e de intervir, notificándoo á autoridade convocante, e poderán ser recusados, cando concorra algunha das circunstancias previstas no artigo 28 da Lei 30/1992, do Réxime xurídico das Administracións Públicas e do Procedemento Administrativo común. O Tribunal estará composto de un Presidente, catro vocais e un secretario (titulares e suplentes). A composición será a seguinte: - Presidente (titular e suplente): Funcionario/a de calquera Administración Pública designado polo Alcalde. - 4 Vogais (titulares e suplentes) con composición predominantemente técnica: funcionarios/as de calquera Administración Pública designados pola Alcaldía. - Secretario (titular e suplente): a da Corporación ou funcionario de carreira do Concello de Camariñas. Para os efectos de comunicación e demais incidencias, o tribunal terá a súa sede na Casa Consistorial do Concello de Camariñas (Praza de Insuela, 57, Camariñas, teléfono 981-736000). O tribunal disporá que nesta sede, ao menos unha persoa, membro ou non do tribunal, atenda a cantas cuestións xurdan en relación co estas probas selectivas. En ningún caso o tribunal poderá aprobar, nin declarar que teñen superado as probas selectivas, un número superior de aspirantes ao de prazas convocadas. Calquera proposta de aprobados que contraveña o establecido nesta norma será nula de pleno dereito. Os membros do tribunal terán dereito ao abono de asistencias, de conformidade eco previsto no anexo IV do Real Decreto 462/2002, de 24 de maio, sobre indemnizacións por razón de servizo.7.1. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impedira acudir, excepto que a escusa sexa posible por ter amparo nun precepto legal, así como no suposto previsto no artigo 12.2 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. Os aspirantes deberán acreditar a súa identidade á requirimento do tribunal.7.2. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas medidas conxuntamente.7.3. A publicación dos sucesivos anuncios de celebración de exercicios será efectuada polo tribunal no taboleiro de edictos do Concello e máis na páxina web do Concello, con 24 horas de antelación como mínimo.7.4 O Tribunal adoitará as medidas necesarias para garantir que os exercicios que sexan escritos e non deban ser lidos ante o órgano de selección, sexan corrixidos sen que se coñeza a identidade dos aspirantes.7.5. As cualificacións de cada exercicio faranse públicas o mesmo día en que se acorden e serán expostas no Taboleiro de Edictos do Concello.7.6. No caso de producirse empate na puntuación final, resolverase mediante sorteo. - Comprobación da estatura Antes de comezar as probas físicas efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes a 1,60 metros para as mulleres. A selección dos aspirantes efectuarase polo sistema de oposición de acordo co seguinte detalle: As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas A.1.1, A.1.4 e A.1.5, e alcanzar ou superar os mínimos das probas A.1.2 e A.1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de «apto». O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. A.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, e poderá realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba son: A.1.2. Proba de potencia de tren superior: os homes realizarán flexións de brazos e as mulleres suspensión en barra. A.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo esixible é de 10 flexións. A.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo esixido para a superación da proba é de 52 segundos. A.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) esixidas para a superación da proba por sexo son: A.1.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) esixidas para a superación da proba por tramos de idade son: A.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas son: A proba de avaliación dos coñecementos dos/as aspirantes deberá amosar a preparación intelectual deles/as e o dominio dos contidos do temario que se inclúe a continuación. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos, será preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N=(A-F/3)/10. Sendo N= nota final da proba; A= preguntas acertadas; F= preguntas erradas ou non respondidas.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: aspectos fundamentais.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto.3.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual.3.2. Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Aos efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. O tribunal poderá acordar que esta proba se realice en último lugar. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba que consideren máis adecuada (podendo ser lectura, escritura, tradución directa ou inversa, ou conversación). Esta proba será eliminatoria e cualificarase como apto/non apto. No obstante, e de conformidade co disposto na Lei 2/2009, de 23 de xuño, de modificación do texto refundido da Lei da función pública de Galicia e na Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, estarán exentos da proba de galego aqueles aspirantes que acrediten estar en posesión do CELGA 4 ou equivalente, outorgándose neste caso a cualificación de apto. Rematado o proceso selectivo, o tribunal proporá ao órgano convocante e fará pública a relación de aprobados, por orde de decrecente puntuación, cuxo número máximo deberá coincidir co de prazas convocadas. Terase en conta, aos efectos desta relación, o previsto na base 7.1. O tribunal elaborará, tamén por orde de decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superaran o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, e sempre con anterioridade ao desenvolvemento do curso correspondente, ao amparo do disposto no art.61.8 da lei 7/2007, do 12 de abril, do Estatuto Básico do Empregado Público poderá substituílo polo seguinte en orde de puntuación da lista complementaria de reserva, segundo o orde de puntuación conseguido. O aspirante proposto para ocupar a praza convocada presentará no Concello de Camariñas, dentro do prazo de vinte días naturais, contados a partir da publicación da lista de aprobados no taboleiro de anuncios do Concello, a documentación acreditativa de cumprir os requisitos esixidos na convocatoria. Se no prazo indicado, e salvo causas de forza maior, non presentasen a documentación citada, non poderá ser nomeado, e quedarán anuladas todas as súas actuacións, sen prexuízo da responsabilidade en que puideran incorrer por falsidade na súa instancia. No caso de ter a condición de funcionario público estará exento de xustificar os requisitos xa acreditados para obter o seu nomeamento anterior, tendo que presentar, unicamente, certificación da Administración da que dependa na que acredite a súa condición e demais circunstancias que consten no seu expediente. A persoa aprobada, e unha vez cumprido co establecido na base anterior, será nomeada funcionaria en prácticas, cos dereitos e deberes que legalmente lle corresponda segundo a súa situación e categoría. O/a funcionario/a en prácticas deberá superar o curso selectivo teórico-práctico na Academia Galega de Seguridade Pública. No caso de non superar este curso, incluídas as probas de carácter extraordinario, perderanse tódolos dereitos conseguidos no proceso selectivo. Unha vez superado o curso selectivo, o período de prácticas e emitido o correspondente informe pola Academia Galega de Seguridade Pública no que se certifique tal circunstancia procederase ao nomeamento como funcionario de carreira e a toma de posesión. A convocatoria, as súas bases e cantos actos administrativos se deriven desta e de a actuación do tribunal, poderán ser impugnados polos interesados, nos casos, termos e formas previstos pola Lei 30/92. O tribunal queda facultado para resolver as dúbidas que se presenten e para tomar os acordos necesarios para o boa orde deste proceso de selección. En todo o non previsto por estas bases, rexerán como supletorias a Lei 7/2007 do Estatuto básico do empregado público, a Lei 7/85, o Real Decreto Lexislativo 781/86, o Real Decreto 364/95, a Lei 4/2007 de Coordinación das Policías Locais de Galicia e demais normas concordantes. Tomar parte no proceso selectivo, mediante o sistema de oposición libre, convocado polo Concello de Camariñas para a cobertura dunha (1) praza de Policía Local do Concello de Camariñas, encadrada na escala de Administración Especial, subescala de servizos especiais, categoría policía local, pertencentes ao grupo C, subgrupo C1, facendo constar que reúno todos e cada un dos requisitos esixidos nas Bases da Convocatoria, as cales foron publicadas no BOP núm. _______ de data _________, e comprometéndome, no caso de obter a praza, a prestar xuramento ou promesa de conformidade co establecido para o efecto no ordenamento xurídico. (Decreto 701/1979, do 5 de abril); a estes efectos acompaño a seguinte documentación, segundo o disposto na Base 4.5 da convocatoria:  Fotocopia compulsada do Documento nacional de identidade.  Fotocopia compulsada da titulación reflectida na base terceira, letra d.  Certificado médico reflectido na base terceira, letra h.  Fotocopia compulsada do carné de conducir reflectido na base terceira, letra e.  Declaración xurada do compromiso de portar armas e, se é o caso, chegar a empregalas (anexo II).  Fotocopia compulsada do documento acreditativo de estar en posesión do CELGA 4 ou equivalente.  Xustificante de pagamento das taxas por dereito de exame para participación no proceso selectivo. En.,. de. de 2010 (O INTERESADO,) D/Dna. con DNI nº…………. declaro baixo xuramento ou prometo, a efectos da miña participación no proceso selectivo dun policía local do Concello de Camariñas, que me comprometo, no caso de ser nomeado policía do Corpo de Policía Local de Camariñas, a portar as armas regulamentarias e se é o caso chegar a empregalas, segundo a normativa vixente. En.,. de. de 2010 (O INTERESADO,) Camariñas, a 13 de setembro de 2010. O Alcalde, Asdo.: Manuel Valeriano Alonso de León.